PolyAgent/wiki_georgian_en_parallel_20231101 huggingface dataset:
Khetag Gazyumov

Khetag Gazyumov (also Gozyumov Gozymty Ruslany fyrt Xetæg; , Khetag Ruslanovich Gozyumov; ; born 24 April 1983) is retired Russian and Azerbaijani freestyle wrestler of Ossetian origin. Competing in the 96 some kg weight category he won bronze medals at the 2008 and 2012 Summer Olympics and a silver at the 2016 Rio Games. He also won four gold and four silver medal at the European and world championships in 2009–2014 and a gold medal at the 2015 European Games.
Gazyumov took up wrestling in 1990 and started competing in 1994. He eventually developed a cardiac arrhythmia, which led to his collapse after the quarterfinal match at the 2012 Olympics.
References
External links
Azerbaijani male sport wrestlers
Olympic wrestlers for Azerbaijan
Wrestlers at the 2008 Summer Olympics
Wrestlers at the 2012 Summer Olympics
Olympic bronze medalists for Azerbaijan
Ossetian people
1983 births
Living people
Olympic medalists in wrestling
Medalists at the 2012 Summer Olympics
Medalists at the 2008 Summer Olympics
Azerbaijani people of Ossetian descent
European Games gold medalists for Azerbaijan
Wrestlers at the 2015 European Games
European Games medalists in wrestling
World Wrestling Championships medalists
Sportspeople from North Ossetia–Alania
Olympic silver medalists for Azerbaijan
European Wrestling Championships medalists
20th-century Azerbaijani people
21st-century Azerbaijani people
World Wrestling Champions
შირლანი

შირლანი — სოფელი აზერბაიჯანში, შუშის რაიონში, შირლანის ადმინისტრაციულ თემში.
1992 წლიდან ოკუპირებულია სომხეთის რესპუბლიკის შეიარაღებული ძალების მიერ.
ისტორია
თავდაპირველად სოფელი შირლანი ხალფალთა ტომის დასახლებად შეიქმნა. სახელწოდება სოფლის სახელი მომდინარეობს იქვე მდებარე წყაროს სახელწოდებიდან, რომელსაც შირლანი ჰქვია.
გეოგრაფია და კლიმატი
სოფელი შირლანი სარიბაბას მთის ძირშია.
სქოლიო
შუშის რაიონის სოფლები
Portishead (ალბომი)

Portishead (ალბომი)
Portishead — ინგლისური ჯგუფ Portishead-ის მეორე სტუდიური ალბომი. გამოვიდა 1997 წლის 30 სექტემბერს ლეიბლზე Go!. ბრიტანეთის ჩარტში ალბომმა მეორე პოზიცია დაიკავა.
სიმღერების სია
სერტიფიცირებები
სქოლიო
1997 წლის ალბომები
Portishead-ის ალბომები
London Records-ის ალბომები
დუნაის დელტა

დუნაის დელტა (რუმ. Delta Dunării, უკრ. Дельта Дунаю) — მეორე უდიდესი სამდინარო დელტა ევროპაში, ვოლგის დელტის შემდეგ. დელტის უდიდესი ნაწილი რუმინეთის ტერიტორიაზე მდებარეობს, ხოლო ჩრდილოეთის პატარა ნაწილი უკრაინის ტერიტორიაზე. მთლიანი ფართობი დაახლოებით 4152 კმ²-ია, სადანაც 3446 კმ² რუმინეთში მდებარეობს. თუ დელტის შემადგენლობაში მოვისაზრებთ რაზიმ-სინოეს ლაგუნას, მაშინ მისი ფართობი 5165 კმ²-მდე გაიზრდება.
დელტამ ფორმირება ძვ. წ. დაახლოებით 4 000 წლისთვის დაიწყო შავი ზღვის ყურეში, როდესაც ზღვის დონემ აიწია და დღეს არსებულს მიაღწია. ამჟამად დუნაის დელტა ალუვიურ ვაკეს წარმოადგენს, რომელიც ძირითადად წყლითა და ჭარბტენიანი ტერიტორიებითაა დაფარული. მოიცავს მრავალ ჩახლართულ ჭაობს, არხებს, ნაკადულსა და ტბას. საშუალო სიმაღლე 0.52 მ-ია, მაგრამ ტერიტორიის 20% ზღვის დონის დაბლა მდებარეობს.
1938 წელს, რუმინეთმა დუნაის დელტა დაცულ ტერიტორიად გამოაცხადა, ხოლო 1991 წელს იგი იუნესკომ შეიტანა მსოფლიო მემკვიდრეობის ძეგლთა სიაში.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
UNESCO Danube Delta World Heritage Site
Danube Delta Biosphere Reserve
Danube Delta: Photo Gallery
Wild Danube Delta
Danube Delta "Street view"
Photo Gallery - Danube Delta - Gorgova
რუმინეთის გეოგრაფია
მსოფლიო მემკვიდრეობის ძეგლები რუმინეთში
Formica calviceps

Formica calviceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ვენესუელის ყურე

ვენესუელის ყურე — კარიბის ზღვის ყურე ვენესუელის ნაპირებთან, გუახირისა და პარაგუანის ნახევარკუნძულებს შორის. ყურის სანაპირო ზოლში მდებარეობს ვენესუელის ორი შტატი — სულია და ფალკონი, სანაპირო ზოლში აგრეთვე მდებარეობს კოლუმბიის დეპარტამენტი გუახირა.
ვენესუელის ყურის სიგრძე შეადგენს დაახლოებით 231 კილომეტრს, სიგანე 98 კილომეტრს, ხოლო სიღრმე 18-დან 71 მეტრამდე. სამხრეთით, ტაბლოსის სრუტის (6,5-22 კმ) მეშვეობით ეს ყურე გამოეყოფა მარაკაიბოს ტბას.
1499 წელს, ეს ადგილები ევროპელებმა აღმოაჩინეს, ექსპედიციას მეთაურობდა ალონსო დე ოხედა, რომელმაც გამოიკვლია სამხრეთ ამერიკის ეს ტერიტორია. ვენესუელის ყურე შედიოდა ესპანეთის იმპერიის შემადგენლობაში, ამ ტერიტორიაზე ვენესუელასა და კოლუმბიას შორის საზღვრები პირველად 1941 წელს გატარდა, ამ ორ სახელმწიფოს შორის ტერიტორიულ წყლებზე დავა ჯერ კიდევ გრძელდება.
ვენესუელის ყურეს გააჩნია სტრატეგიული მნიშვნელობა მთელს კარიბის ზღვაში, აქედან ხორციელდება მარაკაიბოს ტბაში მოპოვებული ნავთობის ექსპორტი.
ლიტერატურა
რესურსები ინტერნეტში
ვენესუელის ყურე
ვენესუელის ყურეები
კოლუმბიის ყურეები
ჟან ფილიპ რამო

ჟან ფილიპ რამო (დ. 25 სექტემბერი, 1683 — გ. 12 სექტემბერი, 1764) — ბაროკოს ეპოქის ფრანგი კომპოზიტორი და მუსიკის თეორიტიკოსი.
განიხილება, როგორც მე-18 საუკუნის ერთ-ერთი ყველაზე მნიშვნელოვანი ფრანგი კომპოზიტორი და მუსიკის თეორეტიკოსი, მან შეცვალა ჟან-ბატისტ ლული, როგორც ფრანგული ოპერის დომინანტური კომპოზიტორი და ასევე ითვლება თავისი დროის წამყვან ფრანგ კომპოზიტორად კლავესინისთვის, ფრანსუასთან ერთად.
ცოტა რამ არის ცნობილი რამოს ადრეული წლების შესახებ. მხოლოდ 1720-იან წლებში მოიპოვა პოპულარობა, როგორც მუსიკის მთავარმა თეორეტიკოსმა თავისი ტრაქტატი ჰარმონიის შესახებ (1722) და ასევე მომდევნო წლებში, როგორც კლავესინისთვის შედევრების კომპოზიტორმა, რომელიც მთელ ევროპაში ვრცელდებოდა. ის თითქმის 50 წლის იყო, სანამ საოპერო კარიერას დაიწყებდა, რომელზეც მისი რეპუტაცია დღეს ძირითადად ეყრდნობა. მისმა დებიუტმა, Hippolyte et Aricie (1733) დიდი აჟიოტაჟი გამოიწვია და სასტიკად დაესხნენ თავს Lully-ის სტილის მუსიკის მომხრეებმა ჰარმონიის რევოლუციური გამოყენების გამო. მიუხედავად ამისა, რამოს უპირატესობა ფრანგული ოპერის სფეროში მალევე იქნა აღიარებული და მოგვიანებით მას, როგორც „ისტებლიშმენტ“ კომპოზიტორს დაესხნენ თავს ისინი, ვინც მხარს უჭერდა იტალიურ ოპერას 1750-იან წლებში Querelle des Bouffons-ის სახელით ცნობილი დაპირისპირების დროს. რამოს მუსიკა მე-18 საუკუნის მიწურულს მოდიდან გადავიდა და მისი აღორძინებისთვის მხოლოდ მე-20-ში სერიოზული ძალისხმევა გაკეთდა. დღეს ის სარგებლობს განახლებული მადლიერებით მისი მუსიკის სპექტაკლებით და ჩანაწერებით უფრო ხშირად.
რესურსები ინტერნეტში
უფასო ნოტები — Werner Icking Music Archive
ფრანგი კომპოზიტორები
დაბადებული 25 სექტემბერი
დაბადებული 1683
გარდაცვლილი 12 სექტემბერი
გარდაცვლილი 1764
ენუგუს შტატი

ენუგუს შტატი — შტატი ნიგერიის სამხრეთით.
ადმინისტრაციული ცენტრი — ქალაქი ენუგუ (რაც ნიშნავს «ბორცვის მწვერვალი»), რის მიხედვითაც შტატმა მიიღო თავისი დასახელება.
ფართობი — 7161 კმ², მოსახლეობა — 3 267 837 ადამიანი (2006).
ისტორია
ენუგუს შტატის ტერიტორიაზე პირველი ევროპელი დამსახლებლები მოვიდნენ 1909 წელს. ალბერტ ერნესტ კიტსონის მეთაურობის ქვეშ არსებული ჯგუფი ვერცხლს ეძებდა, მაგრამ მის ნაცვლად უდის ქედზე აღმოაჩინა ქვანახშირის მარაგი. ნიგერიის გუბერნატორი ფრედერიკ ლუგარდი დაინტერესდა აღმოჩენით და 1914 წელს ქვანახშირის პირველი პარტია გააგზავნა დიდ ბრიტანეთში. ქვანახშირის მოპოვების მოცულობა იზრდებოდა, რამაც მოიტანა ახალი ქალაქების შექმნა. ენუგუს შტატის ტერიტორიაზე გაიყვანეს რკინიგზა. 1917 წელს ენუგუმ მიიღო ქალაქის სტატუსი და ფაქტობრივად გახდა აღმოსავლეთ ნიგერიის მთავარი ქალაქი. დამოუკიდებლობის მოპოვების შემდეგ ნიგერია დაიყო სამ ოლქად და ქალაქი ენუგუ გახდა აღმოსავლეთის ოლქის ადმინისტრაციული ცენტრი. რამდენიმე ხანი ის ასევე იყო ბიაფრის რესპუბლიკის დედაქალაქი. 1967 წელს ჩატარდა ნიგერიის ადმინისტრაციულ-ტერიტორიული დაყოფის რეფორმა, რის მიხედვითაც ქვეყანა დაიყო 12 შტატად. ქალაქი ენუგუ რჩებოდა ჯერ აღმოსავლეთ-ცენტრალური შტატის, შემდეგ ანამბრის შტატის ადმინისტრაციულ ცენტრად, ხოლო 1991 წელს გახდა უკვე ენუგუს შტატის ადმინისტრაციული ცენტრი.
ენუგუს შტატი შეიქმნა 1991 წლის 27 აგვისტოს, ანამბრის შტატიდან გამოყოფით.
ადმინისტრაციული დაყოფა
ენუგუს შტატი დაყოფილია 17 თვითმმართველობის რაიონად.
რესურსები ინტერნეტში
შტატის ოფიციალური საიტი
Insight into Enugu, Igbo Culture and Language
სქოლიო
ნიგერიის შტატები
კერი კინგი

კერი კინგი
კერი რეი კინგი (დ. 3 ივნისი, 1964) — ამერიკელი მუსიკოსი. სახელი გაითქვა როგორც თრეშ მეტალ ჯგუფ სლეიერის გიტარისტი. კინგმა ჯგუფი ჯეფ ჰანემანთან ერთად შექმნა და 1981 წლიდან მისი წევრია.
ბიოგრაფია
კინგი ავიაინჟინერის და ტელეფონის კომპანიის თანამშრომლის ოჯახში დაიბადა, მან დაასრულა უორენის სკოლა კალიფორნიაში და კალვანოს მუსიკალურ ცენტრში დაიწყო გიტარის სწავლა. სწორედ ამ წლებში ერთ-ერთ მოსმენაზე გაიცნო ჯეფ ჰანემანი რომელთანაც ერთად ჯგუფში მოხვდა, ისინი Iron Maiden-ის და Judas Priest-ის სიმღერებს უკრავდნენ და რამდენიმე რეპეტიციის შემდეგ საკუთარი ჯგუფის შექმნა გადაწყვიტეს.
დაკვრის სტილი და გავლენის სფეროები
კინგს პირველი შეხება გიტარასთნ ბავშვობაში ჰქონდა, კინგის ადრინდელ ნაშრომებს სლეიერთან ერთად, როგორებიცაა Reign In Blood და Hell Awaits კრიტიკოსები ახასიათებდნენ როგორც „გიჟურ რიფებს რომლებიც ზუსტად გადმოსცემენ იმ ძალადობის მსხვერპლთა ტირილის ხმებს რომლებზეც სლეიერი წერს“, Allmusic-ის ჟურნალისტი სთივ ჰიუი კი კინგის და ჰანემანის სოლოებს აღწერს როგორც „გიჟურად ქაოტური“.
კინგის ახალგაზრდობის ინტერვიუებში იგი მის საყვარელ ჯგუფებად ვენომს-ს, Black Sabbath-ს, Judas Priest-ს, Iron Maiden-ს და Deep Purple-ს ასახელებს, ამ ხუთეულში კი როგორც თვითონ აცხადებს ყველაზე დიდი გავლენა Judas Priestმა იქონია, ხოლო მის საყვარელ გიტარისტებად რომლებმაც მასზე გავლენა მოახდინეს რიჩი ბლექმორს, ედი ვან ჰალენს და თედ ნაგენტს ასახელებს.
პირადი ცხოვრება
კერი ამჟამად არის დაქორწინებული აიეშა კინგზე,მას ჰყავდა პირველი ცოლიც რომლისგანაც შეეძინა გოგონა შაიან კიმბერლი კინგი.
2006 წლის ინტერვიუში კინგმა თავისი ანტი-რელიგიური მოსაზრებები დააფიქსირა : „არ ვცხოვრობ რამე ფილოსოფიით, ჩემი მთავარი წესი კი ისაა, რომ ავუნჯანყდე ამ ერთ აზრს რომელიც ხალხს ამონებს და რელიგია ჰქვია, მე არ მჯერა იმის რასაც ვერ ვხედავ და ვერც ვერავინ მაჩვენებს“.
აღჭურვილობა
რესურსები ინტერნეტში
King's 2002 Slayer Guitar Rig . GuitarGeek.com
სქოლიო
ამერიკელი მუსიკოსები
დაბადებული 3 ივნისი
დაბადებული 1964
ჯინი

ჯინი — მაგარი სპირტიანი სასმელი, რომლის მისაღებად რექტიფიცირებულ ან ნედლ ჭვავის სპირტს ხდიან ღვიის მშრალ ნაყოფთან ერთად. ჯინს უმატებენ სუნელ-სანელებლებს (მაგალითად, ფორთოხლის ქერქს). გავრცელებულია ამერიკის შეერთებულ შტატებში, დიდ ბრიტანეთსა და ნიდერლანდებში.
ლიტერატურა
რესურსები ინტერნეტში
EU definition original source – scroll down to paras: 20 nand 21 of Annex II – Spirit Drinks
Gin news page – Alcohol and Drugs History Society
Gin in Victorian London
New Western Style Gins
ალკოჰოლური სასმელები
გიგა სამხარაძე

გიგა სამხარაძე (დ. 28 აპრილი, 1995) — ქართველი ფეხბურთელი, თბილისის „დინამოს“ მეორე გუნდისა და საქართველოს 19 წლამდე ფეხბურთელთა ნაკრების მცველი.
იხილეთ აგრეთვე
საქართველოს 17 წლამდე ფეხბურთელთა ნაკრები
საქართველოს 19 წლამდე ფეხბურთელთა ნაკრები
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი Uefa.com-ზე
პროფილი დინამოს ოფიციალურ საიტზე
დაბადებული 1995
ქართველი ფეხბურთელები
დაბადებული 28 აპრილი
გიგა
ჯაირლი (მრავალმნიშვნელოვანი)

ჯაირლი (მრავალმნიშვნელოვანი)
ჯაირლი შეიძლება აღნიშნავდეს:
ჯაირლი — სოფელი აზერბაიჯანში, ბარდის რაიონში
ჯაირლი — სოფელი აზერბაიჯანში, გობუსტანის რაიონში
ჯაირლი — სოფელი აზერბაიჯანში, გოქჩაის რაიონში
ჯაირლი — სოფელი აზერბაიჯანში, შაქის რაიონში
ჯაირლი — სოფელი აზერბაიჯანში, ჰაჯიგაბულის რაიონში
კეპლერ-20f

კეპლერ-20f — ვარსკვლავ კეპლერ-20-ის გარშემო მოძრავი ეგზოპლანეტა. ეს პლანეტა ყურადსაღებია, რადგან მისი რადიუსი დედამიწის რადიუსთან ძალიან მიახლოებულია. პლანეტა ვარსკვლავიდან დაშორების მიხედვით მეოთხეა და მის ზედაპირზე ტემპერატურა 705 კელვინია, რაც თხევადი წყლის არსებობას გამორიცხავს (იხ. სასიცოცხლო ზონა). ამის ნაცვლად, მეცნიერებს მიაჩნიათ, რომ მას წყლის ორთქლის ატმოსფერო აქვს. სხვა 4 პლანეტასთან ერთად მისი აღმოჩენა 2011 წლის 20 დეკემბერს გამოაცხადეს.
ორბიტა
კეპლერ-20f-ის დიდი ნახევარღერძი 0,1104 ასტრონომიული ერთეულია, ხოლო ორბიტალური პერიოდი 19,57706 დღე (უკიდურესად მცირე ცდომილებით). პლანეტის დახრილობა 88,68°-ია, რის გამოც მზის სისტემიდან დაკვირვებადია. სხვა პლანეტების მსგავსად, მისი მაქსიმალური ექსცენტრისიტეტი 0,32-ია.
პლანეტები
ეგზოპლანეტები აღმოჩენის წლების მიხედვით
მორტუგაბა

მორტუგაბა — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 12 482 ადამიანს შეადგენდა. ფართობი 670.608 კმ²-ია. მოსახლეობის სიმჭიდროვე 18.61 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ჩაპლინის სახლი

ჩაპლინის სახლი — განცალკევებული სახლი. მდებარეობს სანქტ-პეტერბურგში, ნევის გამზირზე. აშენებულია 1804-1806 წლებში, არქიტექტორ ბერეტის მიერ. 1755 წელს, ანა იოანეს ასულის ზამთრის სასახლის ადგილზე ელიზაბეტა პეტრეს ასულისთვის დროებითი სასახლე დაიდგა. როდესაც მეხუთე ზამთრის სასახლე დაიხურა 1762 წელს, დროებითი შენობის დანგრევა მოხდა, ნევის გამზირისა და ბოლშაია მორსკაიას ქუჩის კუთხეში მდებარე ნაკვეთი გათავისუფლდა. ამ ტერიტორიაზე, დიდი ხნის განმავლობაში არაფერი აშენებულა, იყო იდეები და პროექტები თუმცა არ განხორციელდა. 1771 წლიდან კი აქტიურად დაიწყო მუშაობა ამ ტერიტორიის ათვისებაზე. თუმცა ტერიტორიაზე შენობის აშენება მხოლოდ XIX საუკუნის დასაწყისში დაიწყო, მანამდე უარყოფილი იქნა ყველა პროექტი. სახლს აქვს ოთხი სართული. დღემდე, სახლის ფასადი თავდაპირველი სახით, ხელუხლებელია ჩვენამდე მოღწეული. სახლის კუთხე ნევის გამზირისა და ბოლშაია მორსკაიას ქუჩის გადაკვეთაზეა გაწყვეტილი. წინა ფასადები თითქმის სიმეტრიულია. სახლი აშენებულია რუსულ კლასიკურ სტილში. 1801 წლამდე აქ ცარიელი ადგილი იყო. მათ შორის იყო აღსანიშნავია ის, რომ აქ ისეთი ღრმა ჭაობი იყო, რომ წვიმის შემდეგ, მეზობელი სახლებიდან ბავშვები ნავით მოძრაობდნენ. თუმცა შემდგომში ადგილი საჯარო აუქციონზე გაიყიდა. სახლი თავდაპირველად ა. ი. ფერეცმა შეიძინა, შემდეგ — ჩაპლინმა, 1802 წელს. შემდგომ მისი მფლობელები იყვნენ მ. ფ. მაგენი, ა. ფ. კოხანოვა, ო. ფ. გეორგანდოპულო.
ლიტერატურა
Кириков Б.М., Кирикова Л.А., Петрова О.В. Невский проспект. — Москва - Санкт-Петербург: ЦЕНТРПОЛИГРАФ, МиМ-Дельта, 2004.
Анатолий Иванов. История Петербурга в старых объявлениях. — М. — СПб.: Центрполиграф, 2008.
რესურსები ინტერნეტში
სანქტ-პეტერბურგის კულტურული მემკვიდრეობის ფედერალური ობიექტები
ბალკანი (ბაშკირეთი)

ბალკანი (ბაშკირეთი)
ბალკანი — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 34 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 34 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (67%).
რესურსები ინტერნეტში
Совет муниципальных образований Республики Башкортостан.
სქოლიო
ალშეევის რაიონის სოფლები
ბობ კლოუზი

ბობ კლოუზი
რადო ბობ კლოუზი (დ. 1944) — ინგლისელი მუსიკოსი და ფოტოგრაფი. იგი იყო ჯგუფ პინკ ფლოიდის ერთ-ერთი პირველი წევრი, თუმცა დატოვა იგი პირველი სინგლის Arnold Layne ჩაწერის შემდეგ.
Abdabs
ჯგუფი The Abdabs (ასევე ცნობილია, როგორც The Screaming Abdabs) იყო როჯერ უოტერსის, რიჩარდ რაიტის, ნიკ მეისონის, კლაივ მეტკალფის, კიტ ნობლისა და ჯულიეტ გეილის ჯგუფი. ამ ჯგუფს, მეტკალფის, ნობლისა და გეილის წასვლის შემდეგ შეუერთდნენ სიდ ბარეტი და ბობ კლოუზი. იმ პერიოდში ახალმა კოლექტივმა, სიდ ბარეტის შემოთავაზებით, დაირქვა The Pink Floyd Sound.
კლოუზი უფრო მეტად იყო დაინტერესებული ჯაზითა და ბლუზით, ამიტომაც მან დატოვა ჯგუფი და არქიტექტურის შესწავლა განაგრძო.
უკანასკნელი წლები
ცნობილია, რომ სწორედ კლოუზმა დაუკრა ჯგუფის პირველ ჩანაწერებზე Lucy Leave/I'm a King Bee.
2006 წელს კლოუზმა დაუკრა დევიდ გილმორის მესამე სოლო ალბომზე On an Island.
2007 წელს მან მიიღო მონაწილეობა “ბიბისის” მომზადებულ რადიოგადაცემაში “Days In The Life”, რომელიც მიეძღვნა პინკ ფლოიდის 40 წლის იუბილეს. გადაცემის პირველ ნაწილში მან ისაუბრა სიდ ბარეტთან თანამშრომლობის პერიოდზე.
რესურსები ინტერნეტში
ინგლისელი გიტარისტები
პინკ ფლოიდის წევრები
დაბადებული 1944
ვლადიმერ ობრუჩევი

ვლადიმერ ობრუჩევი
ვლადიმერ ათანასეს ძე ობრუჩევი (დ. ძველი სტილით [28 სექტემბერი], ახალი სტილით [10 ოქტომბერი], 1863, სოფ. კლეპენინო, ახლანდელი ტვერის გუბერნია, — გ. 19 ივნისი, 1956, მოსკოვი) — რუსი გეოლოგი და გეოგრაფი. სსრკ მეცნიერებათა აკადემიის აკადემიკოსი (1929). სოციალისტური შრომის გმირი (1945). სსრკ გეოგრაფიული საზოგადოების საპატიო პრეზიდენტი (1947 წლიდან).
ვლადიმერ ობრუჩევმა დაამთავრა პეტერბურგის სამთო ინსტიტუტი (1886). 1930 წლიდან იყო მუდმივი მზრალობის შემსწავლელი კომისიის (კომიტეტის) თავმჯდომარე, 1939 წლიდან სსრკ მეცნიერებათა აკადემიის მზრალობისმცოდნეობის ინსტიტუტის დირექტორი, 1942-1946 წწ. სსრკ მეცნიერებათა აკადემიის გეოლოგია-გეოგრაფიის მეცნიერებათა განყოფილების აკადემიკოს-მდივანი.
ობრუჩევი ციმბირის, ცენტრალური და შუა აზიის ცნობილი მკვლევარია. საფუძვლიანად გამოიკვლია ლიოსის წარმოშობის პრობლემა ცენტრალურ და შუა აზიაში, ტექტონიკის ზოგადი საკითხები, ციმბირის ტექტონიკური აგებულება, გამყინვარება და მუდმივი მზრალობა, სასარგებლო წიაღისეულის (განსაკუთრებით ოქროს) საბადოთა გეოლოგია. ობრუჩევი არის მრავალი სახელმძღვანელოს, სამეცნიერო პოპულარული წიგნისა და რამდენიმე სამეცნიერო ფანტასტიკური რომანის ავტორი.
იყო უცხოეთის რამდენიმე ქვეყნის გეოლოგიური და გეოგრაფიული საზოგადოების წევრი. მიღებული აქვს რუსეთის გეოგრაფიული საზოგადოების ნიკოლოზ პრჟევალსკის სახელობის პრემია (1894) და დიდი ოქროს მედალი (1901). საფრანგეთის მეცნიერებათა აკადემიის პ. ჩიხაჩოვის სახელობის 2 პრემია (1898 და 1925), რუსეთის მეცნიერებათა აკადემიის გელმერსენის სახელობის პრემია (1918).
კარპინსკის სახელობის პირველი ოქროს მედალი (1947). ვლადიმერ ლენინის სახელობის პრემია (1926), სსრკ სახელმწიფო პრემიები (1941, 1950). დაჯილდოებულია 5 ლენინის ორდენით, შრომის წითელი დროშის ორდენითა და მედლებით. ობრუჩევის სახელი ეწოდა სსრკ მეცნიერებათა აკადემიის მზრალობისმცოდნეობის ინსტიტუტს, ქედს ტუვაში, მთას მდინარე ვიტიმის ზემოთში, ოაზისს ანტარქტიდაში და სხვა გეოგრაფიულ ობიექტს, აგრეთვე მინერალს — ობრუჩევიტი.
თხზულებები
Избранные работы по географии Азии, т. 1—3, М., 1951;
Избр. труды, т. 1, М., 1958.
რესურსები ინტერნეტში
ვლადიმერ ობრუჩევი
ლიტერატურა
Владимир Афанасьевич Обручев, М,—Л., 1946 (АН СССР. Материалы к биобиблиографии учёных СССР. Серия геологических наук, в. 6);
Поступальская М., Ардашникова С., Обручев, М., 1963.
სქოლიო
დაბადებული 10 ოქტომბერი
დაბადებული 1863
საბჭოთა გეოლოგები
რუსი გეოლოგები
საბჭოთა გეოგრაფები
რუსი გეოგრაფები
საბჭოთა მწერლები
რუსი მწერლები
რუსი მოგზაურები
სოციალისტური შრომის გმირები
ლენინის ორდენის კავალრები
შრომის წითელი დროშის ორდენის კავალრები
სტალინური პრემიის ლაურეატები
სსრკ-ის მეცნიერებათა აკადემიის ნამდვილი წევრები
ნოვოდევიჩიეს სასაფლაოზე დაკრძალულები
ავღანეთი 2004 წლის ზაფხულის ოლიმპიურ თამაშებზე

ავღანეთი 2004 წლის ზაფხულის ოლიმპიურ თამაშებზე 8 წლიანი შესვენების შემდეგ დაბრუნდა. უკანასკნელად მათ 1996 წლის ატლანტის ოლიმპიადაზე მიიღეს მონაწილეობა. იმავე წელს ქვეყნის ხელისუფლებაში თალიბების მოსვლის შემდეგ ავღანეთი სპორტულ შეჯიბრებებს ჩამოაშორეს, რადგან ქვეყნების უმეტესი ნაწილი თალიბთა რეჟიმს არ აღიარებდა. ამჯერად ისინი 5 სპორტსმენით წარდგნენ, რომლებმაც ვერცერთი სინჯის მედალი ვერ მოიპოვეს.
ქვეყნები 2004 წლის ზაფხულის ოლიმპიურ თამაშებზე
ავღანეთი ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
შევქეთ ჩორუჰი

შევქეთ ჩორუჰი (დ. 30 ივნისი, 1973, სტამბოლი, თურქეთი) — თურქი მსახიობი.
ბიოგრაფია და კარიერა
შევქეთ ჩორუჰი დაიბადა 1973 წლის 30 ივნისს, სტამბოლში, მკერავი დედის და მძღოლი მამის ერთადერთ შვილად. მისი მამა, სელამი ბეი, უსკუდარი-ქადიქოის მარშრუტზე ავტობუსის მძღოლად მუშაობდა. 14-დან 24 წლამდე ცხოვრობდა სტამბოლის მალთეფეს რაიონში. შევქეთი წარმოშობით ართვინელია. მისი ოჯახი 1877-1878 წლებში მიმდინარე რუსეთ-ოსმალეთის ომის დროს გადმოვიდა საცხოვრებლად სტამბოლში.
დაწყებითი სკოლა უსკუდარის რაიონის „თაშმექთებში“ დაამთავრა, ხოლო საშუალო განათლება ქართალის ანადოლუს ლიცეუმში მიიღო. ლიცეუმის შემდეგ, სამსახიობო განათლება მუჟდათ გეზენის ხელოვნების ცენტრში მიიღო. 1989 წლიდან, ჩორუჰმა სხვადასხვა თეატრალურ სპექტაკლებში მიიღო მონაწილეობა. სამსახიობო განათლების მიღების დასრულების შემდეგ, სახელი გაითქვა ინტერნეტ-სარეკლამო რგოლში თამაშით.
2006 წლიდან დღემდე, შევქეთ ჩორუჰი სერიალ სახიფათო ქუჩებში თამაშობს, რომელიც Kanal D-ზე გადის. იგი ყველაზე ცნობილია აღნიშნულ სერიალში მესუტის როლის შესრულებით.
ფილმოგრაფია
ფილმები
სერიალები
რესურსები ინტერნეტში
შევქეთ ჩორუჰიი Facebook-ზე
შევქეთ ჩორუჰი Twitter-ზე
შევქეთ ჩორუჰი Instagram-ზე
სქოლიო
დაბადებული 30 ივნისი
დაბადებული 1973
თურქი მსახიობები
აკონტიოსი

აკონტიოსი (ბერძნ. Άκόντιος) — ერთ-ერთი დელოსური ლეგენდის გმირი, რომელიც ცნობილი იყო დიდი სიმდიდრითა და სილამაზით. მას შეუყვარდა ათენელი ქალიშვილი კიდიპე. დიდხანს უტრიალა აკონტიოსმა კიდიპეს, მაგრამ მიუხედავად მრავალი დადებითი თვისებისა, ქალი მაინც ვერ დაითანხმა. ბოლოს აკონტიოსმა ასეთი ხერხი იხმარა: ერთხელ, როდესაც კიდიპე არტემიდეს ტაძარში ლოცულობდა, აკონტიოსმა, რაკი იცოდა, რომ ღმერთქალის ტაძარში წარმოთქმული ფიცი უცილობლად უნდა შესრულებულიყო, კიდიპეს წინ ფარულად დააგდო ოქროს ვაშლი წარწერით: "ფიცს ვდებ, რომ ცოლად გავყვები მხოლოდ და მხოლოდ აკონტიოსს". კიდიპემ ვაშლი აიღო და გულუბრყვილოდ ხმამაღლა წაიკითხა წარწერა. ქალმა რომ წარწერის შინაარსი გაიგო, განრისხდა და მაშინვე გადააგდო ვაშლი, მაგრამ უკვე ყველაფერი გვიან იყო — არტემიდეს ტაძარში წარმოთქმული ფიცი უნდა შესრულებულიყო. ეს ამბავი კიდიპეს არავისთვის გაუმხელია, მაგრამ როგორც კი გათხოვებას დააპირებდა, არტემიდეს სურვილის თანახმად ავად ხდებოდა. როდესაც ეს რამდენიმეჯერ განმეორდა და კიდიპეს მამამ არტემიდეს ტაძარში მომხდარი ისტორია გაიგო, ქალიშვილი აკონტიოსს მისცა.
თავისთავად ცხადია, რომ მითს საფუძვლად უდევს არტემიდეს ტაძრის უდიდესი ავტორიტეტი.
იხილეთ აგრეთვე
არტემიდეს ტაძარი
ბერძნული მითოლოგია
დიმიტრი კანტემირი

დიმიტრი კანტემირი (დ. 26 ოქტომბერი, 1673, მოლდოვის სამთავრო — გ. 1 სექტემბერი [ძვ. სტ. 21 აგვისტო], 1723, დმიტროვსკი, რუსეთის იმპერია) — მოლდოვის და რუსეთის სახელმწიფო მოღვაწე. მოლდოვის სამთავროს გოსპოდარი (1693, 1710-1711 წწ.).
დაიბადა მოლდოვის სოფელ სილიშტენში გოსპოდარ კონსტანტინ კანტემირის ოჯახში. 1687-1691 წლებში კონსტანტინოპოლში მძევლად ყოფნის პერიოდში შეისწავლა თურქული და სპარსული ენები. სწავლობდა ასევე ისტორიას, არქიტექტურას, ფილოსოფიასა და მატემატიკას. 1710 წელს რუსეთ-ოსმალეთის ომის დროს დაინიშნა მოლდოვის მთავარად. 1711 წელს პეტრე I-ტან დადო ლუცკის ხელშეკრულება ოსმალეთის საწინააღმდეგოდ. ხელშეკრულების თანახმად მოლდოვამ შეინარჩუნა ავტონომია და გადავიდა რუსეთის ხელმძღვანელობის ქვეშ.
კანტემირს სურვილი ჰქონდა გადაერჩინა თავისი ქვეყანა ოსმალეთის ბატონობისაგან. ის ვალდებული იყო ეცნობებინა პეტრესათვის თურქეთის საქმიანობის შესახებ. ხელშეკრულება შედგებოდა 17 პუნქტისაგან და მთავარი დებულებები მიტროპოლიტ გედეონის მიერ 1686 წელს ხელმოწერილი ხელშეკრულების ტექსტის მიხედვით მეორდებოდა. მოლდოვეთის ხელისუფლებას უნდა ეღიარებინა მოსკოვის გავლენა, შეენარჩუნებინა დამოუკიდებელი სახელმწიფოს სტატუსი. შეუნარჩუნდა პრივილეგიები მოლდოვეთის ბოიარებს. სამეფო ტახტი გადავიდა კანტემირების დინასტიის ხელში. მოლდოვეთს უნდა დაბრუნებოდა ოსმალების მიერ წართმეული მიწა და განთავისუფლებულიყო ხარკისგან. ქვეყანა უნდა გათავისუფლებულიყო თურქების ზეგავლენისგან. ხელშეკრულებამ გამოქვეყნებისთანავე მოიპოვა მოსახლეობის უმრავლესობის მხარდაჭერა, მაგრამ ზოგიერთი თავადი ოსმალეთთან დაპირისპირების წინააღმდეგი იყო. ხელშეკრულება ხელსაყრელი იყო მოლდოვეთისთვის. ამ ყველაფრის განხორციელების შემთხვევაში თურქეთის გავლენა შემცირდებოდა მოლდოვეთზე, ხოლო რუსეთის გავლენა უფრო გაიზრდებოდა.
პრუტის ლაშქრობის შემდეგ დადებული ხელშეკრულების შემდეგ ლუცკის ხელშეკრულებამ ძალა დაკარგა. მოლდოვეთი დარჩა თურქების ვასალი და დიმიტრი კანტემირი გაიქცა რუსეთში.
იხილეთ აგრეთვე
ლუცკის ხელშეკრულება
პრუტის ლაშქრობა
რესურსები ინტერნეტში
Descriptio Moldaviae at Latin Wikisource
Istoria ieroglifică at Romanian Wikisource
Greek Turkish friendship through music
მოლდოვის გოსპოდარები
დაბადებული 26 ოქტომბერი
დაბადებული 1673
გარდაცვლილი 1 სექტემბერი
გარდაცვლილი 1723
სოლანა-დე-ლოს-ბაროსი

სოლანა-დე-ლოს-ბაროსი — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ტიერა-დე-ბაროსის კომარკის შემადგენლობაში. ფართობი — 65 კმ². მოსახლეობა — 2601 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
სოლანა-დე-ლოს-ბაროსის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
Leptogenys bidentata

Leptogenys bidentata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
პოდალირიუსი

პოდალირიუსი, აფროსანა, მერცხალკუდა — დღის პეპელა აფროსნისებრთა ოჯახისა. მისი ფრთების შლილი 68-72 მმ აღწევს. საერთო ფონი მკრთალი ყვითელია. წინა ფრთებზე სოლისებრი, დამრეცი შავი ზოლები აქვს, უკანა ფრთებზე — შავი და მუქი მოწითალო-ყავისფერი არშია. გარეთა კუთხე მთავრდება გრძელი „კუდით“ (12-15 მმ), რისთვისაც მას საქართველოში „მერცხალკუდა“ უწოდეს. გავრცელებულია ევროპაში, აზიასა და ჩრდილოეთ აფრიკაში. აგრეთვე ყირიმსა და კავკასიაში. ტყე-ველის ბინადარია. საქართველოში ფართოდ არის გავრცელებული შავი ზღვის სანაპიროდან 1900-2000 მ-მდე. მატლი აზიანებს ხეხილს.
ლიტერატურა
აფროსნისებრნი